armvectores/hy_wikipedia_2023 huggingface dataset:
Տանեևկա (գյուղ, Ստերլիտամակսկի շրջան)

Տանեևկա (ռուս.՝ Танеевка, բաշկիրերեն՝ Танеевка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 91 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նոր ալիք երգի մրցույթին մասնակցող երկրների ցանկ

Նոր Ալիք երգի մրցույթն անց է կացվում 2002 թվականից սկսած՝ Լատվիայի Յուրմալա քաղաքում։2002 թվականից մինչ օրս այս մրցույթին մասնակցել են 40 և ավելի երկրներ աշխարհի տարբեր մասերից։


== Մասնակից երկրներ ==


== Արտաքին հղումներ ==
Մրցույթի պաշտոնական կայքը
Google Fit

Google Fit, պլատֆորմ, որը նախատեսված օգտատիրոջ առողջության վիճակին հետևելու համար։ Մշակվել է Google ընկերության կողմից Android, Wear OS և iOS օպերացիոն համակարգերի համար։ Սա API-ի միակ հավաքածուն է, որը հավաքագրում է տվյալների մի քանի հավելվածներից մի սարքի մեջ։ Google Fit օգտագործում է օգտատիրոջ ակտիվության թրեքերները կամ բջջային սարքերը ֆիզիկական վարժությունների գրանցման համար, համեմատում դրանք ֆինտես նպատակների հետ, որպեսզի ապահովի տեղեկություն օգտատիրոջ ֆիզիկական վիճակի մասին։ 


== Պատմութույն ==
Google Fit-ը ներկայացվել է 2014 թվականի հուլիսի 25-ին Google I/O-ի ժամանակ։ Ծրագրավորողների համար նախատեսված տարբերակը թողարկվեց 2014 թվականի օգոստոսի 7-ին։ Իսկ հանրությանը Google Fit-ը հասանելի դարձավ նույն թվականի հոկտեմբերի 28-ին։ 
2018 թվականի օգոստոսին Google հայտարարեց փոփոխությունների մասին Android Fit տարբերակում, որը ավելացրել էր ֆիզիկական ակտիվության նպատակներ հիմնվելով Առողջապահության համաշխարհային կազմակերպության խորհուրդների վրա։ Թարմացումները նախատեսված էին, Google Fit-ում այլ գործունեությունների ցուցադրման համար, օրինակ՝ քայլքի համար, օգտատիրոջը մարզվելու մասին հիշեցնելու համար։ 
2019 թվականի ապրիլին Google ընկերությունը ներկայացրեց Google Fit-ի տարբերակը նախատեսված iOS օպերացիոն համակարգի համար։ Google Fit-ը iOS տարբերակի համար օգտոգործում էր Apple Health, Nike Run Club, Headspace կամ այլ միացված սարք, ինչպիսին են օրինակ՝ Apple Watch կամ Waer OS օպերացիոն համակարգով աշխատող խելացի ժամացույցներ, որոնք միացված է սարքին։ 


== Ծանոթագրություններ ==
Svalbardposten

Svalbardposten, Սվալբարդ կղզեխմբի Լոնգյիր բնակավայրում լույս տեսնող նորվեգերեն շաբաթաթերթ է։ Թերթը առաքվում է ուրբաթ օրերին՝ Լոնգյիր, Նյուբյեն, Նյու-Օլեսունն և Սվեագրուվա բնակավայրերի բաժանորդագրված բնակիչների համար։ Svalbardposten աշխարհի ամենահյուսիսային կանոնավոր լույս տեսնող խմբագրությունն է։ 2004 թվականին շաբաթաթերթը ունեցել է 3271 բաժանորդ, որը գերազանցում է Շպիցբերգեն կղզեխմբի ընդհանուր բնակչության թվին։ Թերթի հրատարակչությունը ոչ առևտրային կազմակերպություն է։
Սկզբում Svalbardposten-ը իրենից ներկայացնում էր պատի թերթ, որը կազմված էր ընդամենը չորս էջից։ Այն լույս էր տեսնում սեպտեմբերից մայիս ընկած ժամանակահատվածում և փակցվում էր հանքագործների հանրակացարաններում։ Հիմնական բովանդակությունը հումորային էր, իսկ նորությունների մասին հոդվածները հասցված է նվազագույնի։ 1971 թվականից թերթի խմբագիրը դառնում է Շպիցբերգենի բարեգործական խորհուրդը։ Դրա շնորհիվ թերթը դառնում է ավելի շուրջ, ավելացվում է լուրջ լրագրողական հոդվածներ, մասնագիտական լուսանկարներ և գովազդներ։ Թերթը դուրս է գալիս ամեն երկու շաբաթը մեկ՝ շաբաթ օրերին։ Գլխավոր խմբագրի պաշտոնը դառնում է ընտրողական։ Խմբագիրները ընդունվում են չորս տարի ժամկետով։
Ֆինանսական դժվարությունների արդյունքում 1980-ական թվականների վերջում հրատարակչությունը վերակազմակերպվում է։ Թերթը կրկին սկսեց դուրս գալ ուրբաթ օրերին, բայց այս անգամ արդեն ամբողջ տարվա ընթացքում։ Հրատարակչության պատասխանատվությունը սկսում է կրել Նորվեգիայի Արդարադատության նախարարությունը, իսկ 1992 թվականին՝ Սվալբարդ Պոստ Ֆոնդ ոչ առևտրային կազմակերպությունը։ 1996 թվականին թերթը տպագրվում է ցամաքում և ընդգրկված է «տեղական թերթերի ազգային ասոցիացիայում»։ 1997 թվականի խմբագիրները ստողծել են թերթի ինտերնետ-կայքը։


== Խմբագիրները ==
Kjartan Olsen (1948–1949)
Thoralv Lund (1949–1950)
Alf Sørensen (1950–1951)
Arne Aulie (1951–1953)
Karl Nusser (1953–1954)
Øyvind Haddeland (1954–1955)
Hans Engebretsen (1955–1956)
C. E. Sollie (1956–1957)
Einar Nesje (1957–1958)
K. R. Nordbøe (1958–1959)
Odd Sverre Knutsen (1959–1960)
Alf E. Heggelund (1960–1961)
Hans Engebretsen (1961–1964)
Svein Jensen (1964–1966)
Odd Madsen (1966–1967)
Herleiv Alvheim (1967–1971)
Erik Gabrielsen (1971–1972)
Gudbrand Grøt (1972–1973)
Herleiv Alvheim (1973–1976)
Bjørn Hansen (1976–1977)
Otto Risanger (1977–1978)
Lilleba Knudsen (1978)
Kristian Hus (1978–1979)
Kjetil Anthonsen (1979–1980)
Pål Skogmo (1980–1983)
Vibjørn Madsen (1983–1984)
Svein Haaland (1984–1986)
Mette Bleken (1986–1989)
Kjetil Anthonsen (1989–1991)
Tor Ole Ree (1991–1995)
Kjetil Anthonsen (1995–1997)
Nils Lorentsen (1997–1999)
Arne O. Holm (1999–2002)
Torbjørn Pedersen (2002–2004)
Birger Amundsen (с 2004)


== Ծանոթագրություններ ==


== Արտաքին հղումներ ==
Պաշտոնական կայք(նորվ.)
Национальная библиотека: издания газеты(նորվ.)
Նատալյա Կուզյուտինա

Նատալյա Յուրևնա Կուզյուտինա (ռուս.՝ Ната́лья Ю́рьевна Кузю́тина, մարտի 1, 1989(1989-03-01), Բրյանսկ, ՌԽՖՍՀ, ԽՍՀՄ), ռուս ձյուդոիստուհի, 2016 թվականի Օլիմպիական խաղերի բրոնզե մեդալակիր, աշխարհի առաջնության մեդալակիր, Եվրոպայի բազմակի չեմպիոնուհի, 2013 թվականի Ունիվերսիադայի հաղթող, 2015 թվականի Եվրոպական խաղերի մեդալակիր։ Ռուսաստանի սպորտի վաստակավոր վարպետ։


== Կարիերա ==
Նատալյան ձյուդոյով սկսել է զբաղվել 11 տարեկանում, նրա առաջին մարզիչը եղել է Լիանա Ֆոմիչովան։
2007 և 2008 թվականներին, հաղթելով Ռուսաստանի ձյուդոյի կանանց առաջնությունում, դարձել է Ռուսաստանի կրկնակի չեմպիոնուհի։
2012 թվականին Լոնդոնում կայացած Օլիմպիական խաղերի շրջանակներում, մինչև 52 կգ քաշային կարգի պայքարում, Նատալյան հենց առաջին իսկ մենամարտում պարտվեց գերմանուհի Ռոմի Տարանգուլին։
2016 թվականին Ռիո դե Ժանեյրոյի Օլիմպիական խաղերի ժամանակ, մինչև 52 կգ քաշային կարգի պայքարում, Նատալյան քառորդ եզրափակչում պարտվեց ճապոնուհի Միսատո Նակամուրային, բայց հետո հաջողության հասավ մավրակիացի ձյուդոիստուհու և Չինաստանը ներկայացնող մարզիկի հանդեպ և ի վերջո նվաճեց բրոնզե մեդալ։


== Կրթություն ==
Ավարտել է Պ. Ֆ. Լեսգաֆտայի անվան ԱՊՀ-ը։


== Ընտանիք ==
Հայրը` Յուրի Նիկոլաևիչ, մայրը` Ժաննա Ստանիսլավովնա, քույրը` Մարինա։


== Ծանոթագրություններ ==


== Արտաքին հղումներ ==
Նատալյա Յուրևնա Կուզյուտինա Archived 2012-12-13 at the Wayback Machine. - օլիմպիական վիճակագրությունը Sports-Reference.com կայքում (անգլ.)
Ֆորմալիզմ (մաթեմատիկա)

Ֆորմալիզմ, մաթեմատիկայի և տրամաբանության հիմնավորման հիմնական ուղղություններից (ինտուիցիոնիզմի և լոգիցիզմի հետ միասին)։
Ձևավորվել է Դավիթ Հիլբերտի և նրա հետևորդների աշխատություններում որպես բազմությունների տեսության պարադոքսների հետ կապված պրոբլեմների լուծում առաջարկող ուղղություն։
Ըստ ֆորմալիզմի, ակտուալ անվերջ բազմությունների դասական տեսության հիմնական գաղափարները կտրված են ֆիզիկական իրականությունից և բովանդակային մեկնաբանություններ չունեն ֆիզիկական աշխարհում, ֆիզիկական փորձնական ստուգման ենթակա է դասական մաթեմատիկայի միայն մի մասը։ Սակայն ֆորմալիզմն առաջարկում է պահպանել դասական մաթեմատիկան որպես հաշիվ որևէ ձևայնացված լեզվի սահմաններում, ընդ որում այդ լեզվի միջոցով արտահայտված ասույթների ճշմարտությունը հանգում է միայն ձևային հաշվի կանոնների պահպանմանը թեորեմների ձևային ապացույցներում, իսկ ֆիզիկական իրականության հետ կապերը բնորոշում են միայն որևէ տեսության պահանջները կամ զարգացման նպատակահարմարությունը։
Մաթեմատիկայի հուսալի հիմունքների կառուցման համար Դ. Հիլբերտն առաջարկել է ձևայնացնել ամբողջ մաթեմատիկան և մետամաթեմատիկայի եղանակներով ապացուցել ձևայնացված մաթեմատիկայի անհակասականությունը։
Լեսնոյ շրջան

Լեսնոյ շրջան (ռուս.՝ Лесной район), մունիցիպալ շրջան Ռուսաստանի Դաշնության Տվերի մարզում։
Ստեղծվել է 1929 թվականին։ Վարչական կենտրոնը՝ Լեսնոե։


== Աշխարհագրություն ==
Շրջանի տարածքի մակերեսը կազմում է 1633 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 5698 մարդ։ Բնակչության խտությունը կազմում էր 3,49 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պաբլո Սարասատե

Պաբլո Մարտին Մելիտոն Սարասատե (մարտի 10, 1844(1844-03-10)[…], Պամպլոնա - սեպտեմբերի 20, 1908(1908-09-20)[…], Բիարրից), իսպանացի ջութակահար և կոմպոզիտոր։


== Կենսագրություն ==
Սովորել է Փարիզի կոնսերվատորիայում ջութակահար Ալարի մոտ։ Համերգներ է տվել մանուկ հասակից, 1860-ական թվականների սկզբից՝ աշխարհի տարբեր երկրներում, այդ թվում՝ Ռուսաստանում (առաջին անգամ 1876 թվականին)։ Սարասատեն աշխարհի խոշորագույն վիրտուոզ-ջութակահարներից է, նրա կատարումն աչքի է ընկել տեխնիկայի բացառիկ թեթևությամբ, երգայնությամբ, նրբագեղությամբ։ Իր ժամանակակից կոմպոզիտորների ջութակի երկերի պրոպագանդողներից էր․ դրանցից շատերը գրված են հատուկ Սարասատեի համար և նվիրված են նրան (Լալոյի «Իսպանական սիմֆոնիա», Սեն-Սանսի «Ինտրոդուկցիա և ռոնդո կապրիչչիոզո», 3-րդ կոնցերտ)։ Ջութակի համար բազմաթիվ պիեսների հեղինակ է («Գնչուական մեղեդիներ», «Իսպանական պարեր» և այլն)։


== Ծանոթագրություններ ==
Անեպեսա

Անեպեսա (էստ․՝ Anepesa), գյուղ Էստոնիայի Սաարեմաա նահանգի Կեռլա շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լեխմինո

Լեխմինո (ռուս.՝ Лехмино), գյուղ Ռուսաստանի, Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 180 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոլչիե (այլ կիրառումներ)

Վոլչիե, կարող է վերաբերել՝

Վոլչիե - գյուղ, Ուկրաինայի Դոնեցկի մարզի Կրասնոարմեյսկիում
Վոլչիե - գյուղ, Ուկրաինայի Լվովի մարզի Տուրկայի շրջանում
Վոլչիե - գյուղ, Ուկրաինայի Խարկովի մարզի Վալկիի շրջանում
Ամալյեի տուն

Ամալյեի տուն (կատ.՝ Casa Amatller), շինություն Բարսելոնայում` նեոգոթիկայի ու մոդեռնի ոճերով։ Ներկայիս տեսքը կառույցն ստացել է 1898-1900 թվականների միջակայքում ճարտարապետ Ժոզեպ Պուչ-ի-Կադաֆալկի նախագծով (կատ.՝ osep Puig i Cadafalch):
Ամալյեի տունը գտնվում է Էշամպլե շրջանի (կատ.՝ Eixample) Պասեչ դե Գրասիա փողոցում (կատ.՝ Passeig de Gràcia), Բալիոյի և Լեո Մորերայի տների հարևանությամբ և նրանց հետ համարվում է «Անհամաձայնության թաղամասի» մաս (թաղամասն այդպես է կոչվել այն կազմող մոդեռն շինությունների ոճային անհամապատասխանության պատճառով)։
Տունը կառուցվել է 1875 թվականին, իսկ 1898 թվականին այն գնել է հրուշակագործ Անտոնիո Ամալյեն` տան վերակառուցումը հանձնարարելով ճարտարապետ Պուչ-ի-Կադաֆալկին։ Աշխատանքի ընթացքում, որին մասնակցել է նկարիչների ու կիրառական արվեստի վարպետների մի ողջ խումբ, վերանայվել է տան ողջ նախագիծն ու գեղարվեստական ձևավորումը։ Տան ճակատային հատվածն ունի աստիճանաձև անսովոր տեսք, որ հոլանդական գոթիկայի գործ է հիշեցնում, իսկ վերին հարկերի պատուհանների ձևավորման մեջ նկատելի են իսպանական գոթիկայի դրսևորումները։ Չորրորդ հարկի` սյունաշարով պատշգամբը զարդարված է ցանցկեն խոյակներով։ Ճակատային մասի նուրբ վարդագույնը ակնարկ է տան սեփականատիրոջ մասնագիտության։ Ճակատային հատվածի քանդակային ձևավորումը հիմնականում իրականացրել է Էուսեբի Արնաու-ի-Մասկորտը (կատ.՝ Eusebi Arnau i Mascort): Գլխավոր մուտքը զարդարված է աստվածաշնչյան թեմաներով քանդակներով, մասնավորապես` վիշապի հետ կռվող սուրբ Գևորգի պատկերով, և միջնադարյան լեգենդների սյուժեներով։ Ավելի վերև տեղադրված այլաբանական կերպարները խորհրդանշում են երաժշտությունը, ճարտարապետությունն ու քանդակագործությունը։ Մուտքի մոտ տեղադրված է նաև տան սեփականատիրոջ այլաբանական կերպարը։
Շենքն ունի երկու մուտք, որոնցից ավելի բարձրը նախատեսված է եղել կառքերի մուտքի համար։ Մուտքի դռների միջև տեղադրված է Ամալյեի տոհմական վահանը։ Տան նախասրահն ու աստիճանները բնորոշ են կատալոնյան մոդեռնին. օգտագործված է քար (սյուներ), փայտ (առաստաղ), կռած երկաթ (լամպեր), գունավոր սալիկներ (պատեր)։ Տան ներքին բակը ծածկված է վիտրաժով։
1976 թվականին արքայական հրամանով Ամալյեի տունը հռչակվել է ազգային նշանակության հուշարձան։ Տան վերին հարկերում տեղակայված է Իսպանական արվեստի Ամալյե ինստիտուտը (կատ.՝  Institut Amatller d’Art Hispànic), որն ունի իսպանական արվեստին վերաբերող ընդարձակ գրադարան։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Ամալյեի տան պատմություն
Պոպովկա (գյուղ, Գլոբինոյի շրջան)

Անվան այլ կիրառումների համար տե՛ս՝ ՊոպովկաՊոպովկա (ուկրաիներեն՝ Попівка), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Պոպովկա գյուղում բնակվում էր 230 մարդ։ Բնակավայրը զբաղեցնում է 1,14 կմ² տարածք։ Բնակչության խտությունը կազմում էր 201,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նեղուցի վանք

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Նեղուցի վանք (կամ Նեղոսի վանք, Արզականի Սուրբ Աստվածածին եկեղեցի), Հայ առաքելական եկեղեցու տաճար Հայաստանի Կոտայքի մարզի Արզական գյուղում։
Նեղուցի վանքը կառուցվել է 10-րդ կամ 11-րդ դարում, Արզական գյուղին նայող բլրի բացատի վրա, գյուղի կենտրոնից մոտ 2 կմ հյուսիս-արևմուտք։ Գյուղին ավելի մոտ կա փոքր կոթողով մի այլ փոքր եկեղեցի։
Վանքը բաղկացած է Սուրբ Աստվածածին եկեղեցուց, որին հարում է մեծ գավիթ։ Եկեղեցուց և գավիթից ճիշտ հարավ մնացել են երկու իրար կից ուղղանկյուն հիմքի փորվածքներ։ Տեղում մնացել են դուռ և չորս սյուներ, այնպիսի տպավորություն է, որ փոքր եկեղեցու և գավիթի մաս են կազմել։ Ավելի հեռու բլրի վրա գերեզմանոց է և փոքր մատուռ փոքր դամբարանով։
Սուրբ Աստվածածին եկեղեցու երեք պատերը կանգուն են մնացել, մինչդեռ հարավային պատը փլուզված մնացել է։ Կանգուն են մնացել գմբեթը պահող կոնստրուկցիայի մի հատված, ինչպես նաև արևմտյան պատին եկեղեցու գավիթ տանող միասնական պորտալը։
Պատերին հանդիպում են փորագրություններ, որոնք վկայում են 13-րդ դարի մասին։


== Պատկերասրահ ==


== Արտաքին հղումներ ==
Եկեղեցու լուսանկարները
Զայցևո (գյուղ, Արտյոմովսկի շրջան)

Անվան այլ կիրառումների համար տե՛ս՝ ԶայցևոԶայցևո (ուկրաիներեն՝ Зайцеве), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Զայցևո գյուղում բնակվում էր 1 162 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կամերային թատրոն (Եկատերինբուրգ)

Կամերային թատրոն (ռուս.՝ Камерный театр Объединённого музея писателей Урала), թատրոն Եկատերինբուրգում։ Գտնվում է Պրոլետարյան փողոցի 18 հասցեում։


== Թատրոնի պատմությունը ==
1986 թվականին Ուրալի գրողների թանգարանում միտք ծագեց հիմնել կամերային թատրոն։ Թանգարանի գլխավոր տնօրենի՝ Լիդիա Խուդյակովայի խոսքերվ՝ «թանգարանային կամերային թատրոնը հորինվել է որպես ևս մեկ արդյունավետ խթանող միջոց հայրենական և արտասահմանյան գրականության զարգացման և տարածման գործում»։ Շենքի կառուցումը տևեց 12 տարի։ Նախագծի հեղինակներ՝  ճարտարապետ Ա․ Ա․ Պտաշնիկ, դիզայներ՝ Վ․ Մ․ Բրուսնիցին։
Թատրոնը բացվել է դեկտեմբերի 1988 թվականի դեկտեմբերի 1-ին։ Առաջին ներկայացումը՝ «Քարից ծաղիկը» Պ․ Պ Բաժաևի խոսքերով դարձավ թատրոնի ձեռքբերումների հաղթաթուղթը։
Թատրոնն աշխատում է իր ռեպերտուարով։
Թատրոնի առաջին նկարազարդման ղեկավար՝ արվեստագետ Վյաչեսլավ Անիսիմով։
2006-2010 թվականներին թատրոնի գլխավոր ռեժիսորը եղել է Եվգենիյ Լանցով։
2015 թվականից թատրոնի գլխավոր ռեժիսորն է Կոնստանտին Զուշին։
Թատրոնի տարածքում տեղի են ունենում նաև այլ միջոցառումներ՝ տոներ, սեմինարներ, շնորհահանդեսներ։


== Տեխնիկական բնութագրեր ==
Ամֆիթատրոնում հանդիսատեսի համար նախատեսված ՝ 157 տեղ։ Բեմում տեղի ունեցող միջոցառումները տեսանելի և լսելի են դահլիճի ցանկացած կետից։
Ներկայացման տարածքը համապատասխանեցված է պատմական շենքի չափսերին․

լայնությունը՝ 9 մետր
խորությունը՝ 9 մետր
բարձրությունը՝ 10,5 մետրԲեմի հայելու չափսերը

լայնությունը՝ 6,5 մետր
բարձրությունը՝ 5,6 մետրՇրջանային մասի տրամագիծը՝ 6,5 մետր։


== Դերասաններ ==


== Ռեպերտուար ==
1999 - «Հին ջրաղացի տեսիլքը» Կիմա Մեծկովա, ռեժիսոր Սերգեյ Կիրիլոչկին
2000 - «Արքայազնը և մուրացկանը» Մ․ Տվենա, ռեժիսոր Վյաչեսլավ Անիսիմով
2000 - «Կոմս Նուլին» Ա․ Պուշկին, ռեժիսոր Վյաչեսլավ Անիսիմով
2001 - «Բալենու այգին» Ա․ Չեխով,  ռեժիսոր Վյաչեսլավ Անիսիմով
2002 - «Ոսկու հանքափորներ» Դ․ Մամինա-Սիբիրյակա, ռեժիսոր Վլադիմիր Ռուբանով
2003 - «Տասներկու ամիսներ (ցանկությունների իրականացում)» Ս․ Մարշակա, ռեժիսոր Ալեքանդր Վոլխոնսկիյ
2003 - «Տիկնիկային տուն (Նորա)» Գ․ Իբսենա, ռեժիսոր Նիկոլայ Վոլոժանին


=== Ժամանակակից ռեպերտուար ===
1998 - «Տուրգանև և Պոլինա Վիարդո։ Սիրո պատմություն» Վալենտինի Բորովիցկոյ, ռեժիսոր Վյաչեսլավ Անիսիմով
1999 - «Ձնաբուք» Վ․ Սիգարևա, ռեժիսոր Վյաչեսլավ Անիսիմով
2002 - «Կարմիր առագաստներ» Մ․ Պորոշինոյ և Ա․ Կասխիրովնա, ռեժիսոր Վյաչեսլավ Անիսիմով
2003 - «Վարշավական երաժշտություն» Լ․ Զորինա, ռեժիսոր Յարոպոլկ Լապշին, կոմպոզիտոր Ալեքսանդր Պանտիկին
2004 - «Գիշեր» Ա․ Դուդարևվա, ռեժիսոր Եվգենի Լացով
2005 - «Պիգմալիոն» Բ․ Շոու, ռեժիսոր Եվգենի Լանցով
2005 - «Ուշացած սեր» Ա․ Օստրովսկի, ռեժիսոր Նիկոլայ Վոլոժանին
2006 - «Հորեղբայր Վանյա» Ա․ Չեխով, ռեժիսոր Եբգենի Լանցով
2007 - «Գայերը և ոչխարները» Ա․ Սուխով-Կոբիլին, ռեժիսոր Եվգենի Լանցով
2008 - «Անհանգստություն թույլ սրտից» Վ․ Սոլլոգուբա, Վ․ Տանեևա, ռեժիսոր Եգնիյ Լանցով


==== Ներկայացումներ երեխաների համար ====
1998 - «Քարից ծաղիկը»
2008 - «Օ՜, թագուհի»
«Ալլադինը և կախարդական լամպը»


== Ծանոթագրություններ ==


== Արտաքին հղումներ ==
Сайт театра Archived 2009-03-06 at the Wayback Machine.
В. П. Лукьянин, М. П. Никулина. «Литературный квартал» Archived 2009-04-11 at the Wayback Machine.
Увидеть небо в алмазах. О спектакле «Дядя Ваня» в Камерном театре
Պավլոգրադի շրջան (Դնեպրոպետրովսկի մարզ)

Պավլոգրադի շրջան (ուկրաիներեն՝ Павлоградський район), շրջան Ուկրաինայի Դնեպրոպետրովսկի մարզում։
Ստեղծվել է 1923 թվականին։ Վարչական կենտրոնը՝ Պավլոգրադ։


== Աշխարհագրություն ==
Շրջանի տարածքի մակերեսը կազմում է 1450 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 32906 մարդ։ Բնակչության խտությունը կազմում էր 22,69 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Աթթիլա (օպերա)

Անվան այլ կիրառումների համար տե՛ս՝ Աթթիլա (այլ կիրառումներ)Աթթիլա (իտալերեն՝ Attila), իտալացի երգահան Ջուզեպպե Վերդիի օպերա (dramma lirico) նախախաղով և երեք գործողությամբ։ Իտալերեն լիբրետտոն Տեմիստոկլե Սոլերայի և Ֆրանչեսկո Մարիա Պիավեի՝ ըստ գերմանացի դրամատուրգ Զաքարիաս Վերների Աթթիլա, հոների թագավորը (Attila, König der Hunnen) պիեսի։
Առաջնախաղը կայացել է Վենետիկի «Լա Ֆենիչե» թատրոնում 1846 թ. մարտի 17-ին։


== Ծանոթագրություններ ==
Օբրազցի

Օբրազցի (ռուս.՝ Образцы), գյուղ Ռուսաստանի Վոլգոգրադի մարզի Ֆրոլովսկի շրջանի կազմում։
Բնակչությունը վերջին գրանցված տվյալներով կազմում էր 1170 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իշխանասար (գետ)

Անվան այլ կիրառումների համար տե՛ս՝ Իշխանասար (այլ կիրառումներ)Իշխանասար, գետ Հայաստանի Սյունիքի մարզում։ Սկիզբ է առնում Սյունիքի բարձրավանդակից և Իշխանասար գյուղի մոտ ձախից միախառնվում Ծղուկ գետին։ Երկարությունը՝ 18 կմ։


== Ծանոթագրություններ ==
Ստեփան Շաքարյան

Ստեփան Գրիգորի Շաքարյան (հոկտեմբերի 23, 1935(1935-10-23), Բաքու, ԱԽՖՍՀ, ԽՍՀՄ - հունիսի 22, 2019(2019-06-22), Երևան, Հայաստան), հայ կոմպոզիտոր, դաշնակահար, Հայաստանի Հանրապետության ժողովրդական արտիստ (2017)։


== Կենսագրություն ==
Ստեփան Շաքարյանը ծնվել է 1935 թվականի հոկտեմբերի 23-ին, Բաքվում։ 1952 թվականին տեղափոխվել է Երևան։ 1954 թվականին ընդունվել է Երևանի Կոմիտասի անվան պետական կոնսերվատորիա։ 1956 թվականին Արամ Խաչատրյանի խորհրդով և հրավերով տեղափոխվել է Մոսկվայի Գնեսինների անվան ինստիտուտ, որից հետո՝ Լենինգրադի կոնսերվատորիա։ 1964 թվականին ավարտել է ուսումը և վերադարձել Երևան։ 1986-1990 թվականներին Հայաստանի ռադիոպետկոմի մենակատարների ջազ-անսամբլի հիմնադիր-ղեկավար։ 1992 թվականից դասավանդում է Երևանի պետական կոնսերվատորիայում, պրոֆեսոր՝ 1998 թվականից։ 2009 թվականին «Շարմ Հոլդինգ» ընկերությունը թողարկել է Ստեփան Շաքարյանի «Լուսինը սարերի վրա» ձայնասկավառակը, որը ներգրավվել է «Հայկական ջազ 70» ձայնասկավառակների հավաքածուի մեջ։


== Ստեղծագործություններ ==

Ստեփան Շաքարյանն ստեղծել է ավելի քան 100 ջազային կոմպոզիցիաներ, որոնք ներգրավված են հայկական տարբեր ջազային կոլեկտիվների նվագացանկերում։ Նրա ստեղծագործությունները կատարում են Հայաստանի պետական ջազային, Հանրային հեռուստա-ռադիոընկերության էստրադային և ջազային նվագախմբերը, մի շարք այլ խմբեր։ Մշակել է հայկական ժողովրդական երգերը, որոնց տվել է ջազային շունչ։ «Բինգյոլից մինչև Կանզաս սիթի» ստեղծագործությունը դարձավ հայկական ջազի ստանդարտ։ Նրա սիմֆոնիաները և կոնցերտները կատարել են հայ և այլազգի բազմաթիվ կատարողներ։

Կոնցերտ սիմֆոնիկ նվագախմբի համար, 1964 թ.
«Խորեոգրաֆիկ սիմֆոնիա» բալետ, 1968 թ.
«Նախանձ» բալետ, 1966 թ.
«Աղավնավանք» բալետ, 1996 թ.
Սյուիտ՝ կամերային նվագախմբի համար, 1985 թ.
«Կոմիտասի հիշատակին» պոեմը, 1965 թ.
«Հայաստան» սիմֆոնիկ պոեմը, 1993 թ.
Սիմֆոնիկ նախերգանք, 1995 թ.Հեղինակ է մի շարք մուլտֆիլմերի երաժշտության՝

«Հայելի»
«Անհաղթը»
«Պինգվին Վինը»


== Պարգևներ, մրցանակներ ==
Երևանյան ջազային փառատոնի ոսկե մեդալ, 1965 թ.
Հայաստանի Հանրապետության արվեստի վաստակավոր գործիչ, 2009 թ.
ՀՀ մշակույթի նախարարության ոսկե մեդալ
Երևանի քաղաքապետի ոսկե մեդալ, 2015 թ.
Հայաստանի Հանրապետության ժողովրդական արտիստ, 2017 թ.


== Ծանոթագրություններ ==


== Արտաքին հղումներ ==
Ստեփան Շաքարյան - Բալլադ N 2
Դիմանկար. Ստեփան Շաքարյան
1835

1835 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1835 թվականն է, 
XIX դարի 35-րդ տարին։


== Դեպքեր ==


== Ծնունդներ ==
Մայիսի 29 - Կառլ Յանսեն, գերմանացի քանդակագործ
Րաֆֆի, հայ գրող, հրապարակախոս, հասարակական գործիչ (վ. 1888)


== Մահեր ==
Մաքսիմ Սարգսյան

Մաքսիմ Տիգրանի Սարգսյան (մարտի 12, 1936(1936-03-12), Այգեստան - հունվարի 19, 2022(2022-01-19), Երևան, Հայաստան), հայ տնտեսագետ։ Տնտեսագիտության դոկտոր (1988), պրոֆեսոր (1990):


== Կենսագրություն ==
Մաքսիմ Սարգսյանը ծնվել է 1936 թվականի մարտի 12-ին, Արցախում (Ստեփանակերտի շրջան, գ. Բալլուջա)։ 1953 թվականին ընդունվել է Երևանի պետական համալսարանի տնտեսագիտական ֆակուլտետը:1958 թվականին, ավարտելով համալսարանը, մի քանի տարի աշխատել է Արցախում՝ մշակույթի բնագավառում։ 1962-1966 թվականներին եղել է Երևանի պետական համալսարանի Քաղաքատնտեսության ամբիոնի ասպիրանտ։ 1963-1972 թվականներին եղել է ԵՊՀ Քաղաքատնտեսության ամբիոնի ավագ դասախոս, դոցենտի պաշտոնակատար, 1972-1975 թվականներին` ՀԽՍՀ ԳԱ ինֆորմացիայի սեկտորի ավագ գիտաշխատող, 1975-2002 թվականներին` ՀՊՄՀ Տնտեսագիտության ամբիոնի դոցենտ և պրոֆեսոր, 2002-2014 թվականներին` նույն ամբիոնի վարիչ։ Հետագայում մինչև այժմ նույն ամբիոնում պրոֆեսոր-խորհրդատու։
Աշխատությունները վերաբերում են սեփականության, բնակչության պահանջմունքների և կենսակերպի սոցիալ-տնտեսական հիմնահարցերրին, ինչպես նաև երիտասարդության ռազա-հայրենասիրական դաստիարակության խնդիրներին։ Հեղինակ է յոթ մենագրության և գիտական ավելի քան 60 հոդվածների։ Ռուսերենից թարգմանել է քաղաքատնտեսության մեկ դասագիրք (ավելի քան 300 էջ)։
Տիրապետում է հայերենին, ռուսերենին, թուրքերենին և գերմաներենին։
Մասնակցել է արցախյան պատերազմին։ 1990 թվականին Երևանում կազմակերպել և ղեկավարել է «Մեղրագետ» հայրենակցական միությունը, որը ամբողջ պատերազմի և նրանից հետո ընկած շրջանում ըստ ամենայնի օգնել է Արցախին։
Մանկավարժական համալսարանում երախտապարտությամբ կերտվել է նրա դիմաքանդակը (քանդակագործ Միսաք Մելքոնյան)։
Մահացել է 2022 թվականի հունվարի 19-ին։ 


=== Պարգևներ ===
Պարգևատրվել է ութ մեդալով (չորս աշխատանքային, չորս մարտական) և մի շարք պատվոգրերով։ 


== Ծանոթագրություններ ==
Կարդենաս (Ռիոխա)

Կարդենաս  (իսպ.՝ Cárdenas), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Նախերա շրջանի (կոմարկայի) կազմի մեջ։ Զբաղեցնում է 3,98 կմ2 տարածք։ Բնակչությունը կազմում է 178 մարդ (2010 թվականի տվյալներով)։ Գտնվում է պրովինցիայի վարչական կենտրոնից 32 կմ հեռավորության վրա։
Քաղաքի հիմնադիրն է համարվում սուրբ Պիլարը։
Իրակլի Աբաշիձե

Վիքիպեդիայում կան հոդվածներ  Աբաշիձե ազգանունով այլ մարդկանց մասին:Իրակլի Վիսարիոնի Աբաշիձե (վրաց.՝ ირაკლი ბესარიონის ძე აბაშიძე, նոյեմբերի 10 (23), 1909, Խոնի, Քութայիսի նահանգ, Ռուսական կայսրություն - հունվարի 14, 1992(1992-01-14), Թբիլիսի, Վրաստան), վրացի խորհրդային բանաստեղծ, գրականագետ, քաղաքական գործիչ, ՎԽՍՀ ԳԱ ակադեմիկոս (1960), ԽՄԿԿ անդամ 1939 թվականից։


== Կենսագրություն ==
Ծնվել է նոյեմբերի 10 (23)-ին, Քութայիսի նահանգի Խոնի գյուղում։ Եղել է Վրաստանի գրողների միության վարչության նախագահ (1953-1967), Վրացական սովետական հանրագիտարանի գլխավոր խմբագիր, որը տպագրվել է 1928 թվականից։ «Նոր բանաստեղծություններ» (1938) ժողովածուն, «Ծաղկում է Գուրիան», «Որսորդների գիշերը», «Հնձի երգը» (1950-1951) բանաստեղծությունների շարքերը տոգորված են հայրենասիրությամբ, աշխարհը վերափոխող մարդու հույզերով։ Աբաշիձեի գրականագիտական քննադատական աշխատություններում արծարծվում են վրաց ժամանակակից գրականության զարգացման խնդիրները։ «Պաղեստին, Պաղեստին. Ռուսթավելու հետքերով» շարքի համար արժանացել է Ռուսթավելու անվան մրցանակի (1966)։ «Գանգեսի ափին» բանաստեղծությունների ժողովածուի և հնդկական թեմաներով ստեղծած այլ երկերի համար արժանացել է Ջավահարլալ Ներուի անվան մրցանակի 1970-1971թվականների դափնեկրի կոչման։ Պարգևատրվել է Լենինի 2 և 3 այլ շքանշաններով։ Եղել է նաև ՍՍՀՄ IV-VII գումարումների Գերագույն սովետի դեպուտատ։
Մահացել է 1992 թվականի հունվարի 14-ին Թբիլիսիում։


== Իրակլի Աբաշիձեն հայերեն ==
Բանաստեղծություն, Ե., Հայպետհրատ, 1958, 152 էջ։ Բովանդակությունը՝ Ընկեր Ջու Դե-ին; Մորիս Թերեզը ամբիոնի վրա; Դոլորես Իբարուրի; Խաղաղություն; Դարիալգեսի մոտ; Այսօր դեպի Սամգորի; Ինչ օտար տեղ էլ գնար վրացին; Ստալիգրադ; Երգ բերքին; Երգ մեծ բերքի մասին; Գրեմին հնձի ժամանակ։ Ռուս. թարգմ.՝ Պարույր Սևակ, Վաղարշակ Նորենց։
Պաղեստին, Պաղեստին; Ռուսթավելու հետքերով (բանաստեղծություններ), Ե., Հայաստան, 1966, 39 էջ։ Բովանդակությունը՝ Այստեղ ես դու; Ո՞վ գիտե, ինչպես Վարձիան հիմա սպասում է ինձ; Ձայն խաչի վանքի պատի մոտ; Ձայն Խաչի վանքում; Ձայն Ձիթենու վանքում; Ձայն զանգակատան մոտ; Ձայն սպիտակ խցում; Ձայն խորանի մոտ; Ձայն Խաչի վանքի կիսամութի մեջ; Անծանոթ մակագրություն Պաղեստինի վրացական մագաղաթի վրա։ Վրացերենից թարգմ.՝ Հովհաննես Կարայան։


== Ծանոթագրություններ ==
Բլեյկ Լայվլի

Բլեյկ Լայվլի (անգլ.՝ Blake Lively, օգոստոսի 25, 1987(1987-08-25), Տարզանա, Լոս Անջելես, Կալիֆոռնիա, ԱՄՆ), ամերիկյան դերասանուհի։Միջազգային ճանաչում է ձերք բերել «Բամբասկոտը» հեռուստասերիալում  Սելիա վան դեր Վուդսեն ի դերը կատարելուց հետո։


== Վաղ տարիները ==
Լայվլին ծնվել է 1987 թվականի օգոստոսի 25֊ին Տարզանեում՝ նահանգ Կալիֆորնիա, Էրնի և Էլեյն Լայվլի դերասանների ընտանիքում։ Մեծացել է «հարավային մկրտիչների» միջավայրում։ Ընտանիքի հինգ երեխաներից ամենափոքրն է, ունի հարազատ եղբայր՝ Էրիկ Լայվլին՝ դերասան, արյունակից քույրեր՝ Լորի և Ռոբին և արյունակից եղբայր՝ Ջեյսոն։ Ամբողջ ընտանիքը՝ և՛ ծնողները, և՛ երեխաները աշխատում են զվարճության արդյունաբերությունում։ Փոքր ժամանակ Լայվլիի ծնողները վերցրել են նրան իրենց հետ դերասանության վարպետացման դասընթացների, քանի որ չէին ցանկանում նրան թողնել դայակի հետ։ Այս ձևով նա սկսել է ճանաչել դերասանական արվեստի լեզուն` հետևելով իր ծնողերին։


== Անձնական կյանքը ==
2012 թվականի սեպտեմբերի 9֊ին Լայվլին ամուսնացել է Ռայան Ռեյնոլդսի հետ, որի հետ սկսել է հանդիպել հարսանիքից 11 ամիս առաջ։ Ամուսիններն ունեն երեք դուստր ՝ Ջեյմս Ռեյնոլդսը (ծնվ. 2014 թ. Դեկտեմբերի 16-ին), Ինես Ռեյնոլդսը (2016 թ. Սեպտեմբերի 28-ին) և երրորդ դուստրը, որի անունն անհայտ է, ծնվել է 2019 թվականի օգոստոսին։


== Ֆիլմագրություն ==


== Մրցանակներ և անվանակարգեր ==


=== Մրցանակներ ===
Teen Choice Awards մրցանակ
2008 — լավագույն դրամատիկակական հեռուստադերասանուհի «Բամբասողը» հեռուստասերիալում դերի համար
2008 — լավագույն կինոաստղ «Բամբասողը» հեռուստասերիալում դերի համար
Newport Beach Film Festival մրցանակ
2008 — մրցանակ — տարվա առաջընթաց «Elvis and Anabelle» ֆիլմի համար
National Board of Review մրցանակ
2010 — «Գողերի քաղաքը» ֆիլմում լավագույն դերասանական անսամբլի մրցանակ
Washington D.C. Area Film Critics Association մրցանակ
2010 — «Գողերի քաղաքը» ֆիլմում լավագույն անսամբլի մրցանակ


== Ծանոթագրություններ ==
Կելվին-Ռեբութ ռոբոտացված աստղադիտարան

Կելվին-Ռեբութ ռոբոտացված աստղադիտարան (անգլ.՝ Calvin–Rehoboth Robotic Observatory, աստղադիտարանի կոդը` — «G98»), աստղադիտարան ԱՄՆ-ում։ Ստեղծվել է Միչիգանի Կելվինի համալսարանի և Նյու Մեքսիկոյի Ռեբութ քրիստոնեական դպրոցի համագործակցության շնորհիվ 2004 թվականին։ Աստղադիտանը օգտագործվում է երկու ուսումնական հաստատությունների կողմից ուսումնական գործընթացը կազմակերպելիս։
Քանի որ Միչիգանում եղանակային պայմանները նպաստավոր չեն դիտարկումներ կատարելու համար, այս աստղադիտարանը թույլ է տալիս ուսանողներին կատարել հեռահար դիտարկումներ Նյու Մեքսիկոյի տարածքից, նախապես սովորելով դիտարկումներ կատարել Միչիգանում։ Սա ստեղծում է գիտական մակարդակի դիտարկումների հնարավորություն համալսարանի ուսանողների համար։
Աստղադիտարանում են հայտնաբերվել 110 նոր աստերոիդներ, որոնցից (145475) Ռեբութը անվանվել է դպրոցի պատվին, որտեղ և գտնվում է աստղադիտարանը, իսկ (134244) Դե Յանգը անվանվել է Ռեբութ քրիստոնեական դպրոցի նախկին գիտությունների ուսուցչի պատվին։


== Ծանոթագրություններ ==


== Արտաքին հղումներ ==
Asteroids bear school, educator’s monikers Archived 2016-03-04 at the Wayback Machine., (134244) De Young, PDF
Ակիմովկայի շրջան

Ակիմովկայի շրջան (ուկրաիներեն՝ Якимівський район), շրջան Ուկրաինայի Զապորոժիեի մարզում։
Ստեղծվել է 1939 թվականին։ Վարչական կենտրոնը՝ Ակիմովկա։


== Աշխարհագրություն ==
Շրջանի տարածքի մակերեսը կազմում է 1850 կմ²։


== Բնակչություն ==
2008 թվականի մարդահամարի արդյունքներով շրջանում բնակվում էր 35700 մարդ։ Բնակչության խտությունը կազմում էր 19,3 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Քեթրին Հայգլ

Քեթրին Մերի Հայգլ (անգլ.՝ Katherine Marie Heigl, նոյեմբերի 24, 1978(1978-11-24), Վաշինգտոն, Կոլումբիայի շրջան, ԱՄՆ), ամերիկացի դերասանուհի և պրոդյուսեր։ Առավել մեծ ճանաչում է ձեռք բերել խաղալով՝ Ջեն Քորնֆիլդի դերը Վարձու մարդասպանները ֆիլմում։ Դերասանուհին ունի գերմանական և իռլանդական ծագում։ Խաղացել է նաև «Մերկ իրականություն», «Կյանքը, ինչպես որ կա» և այլ ֆիլմերում։


== Ծանոթագրություններ ==
Զուգաբանություն

Զուգաբանություն.

քերականական միջոց, որի դեպքում որևէ բառի քերականական ձևերը կազմվում են թեև նույնիմաստ, սակայն տարբեր արմատներով։ Օրինակ՝ հայերեն ուտել բայի անորոշի հիմքը կազմվում է ուտ (ուտել, ուտում), անցյալ կատարյալը՝ կեր (կերա, կերեք) արմատներով։ Զուգաբանությունները առկա են նաև հայերենի դերանունների հոլովման մեջ՝ ես-իմ-ինձ, մենք-մեր-մեզ, դու-քո-֊քեզ։ Հնդեվրոպական լեզուներում նույնպես նկատելի են զուգաբանական ձևեր։Զուգաբանական ձևերի գոյությունը և նրանց ամբողջությունը որևէ լեզվում։
Մախաշի (Լենտեխի շրջան)

Մախաշի (վրաց.՝ მახაში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1480 մետր բարձրության վրա։ Շրջկենտրոն Լենտեխիից հեռու է 42 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Ուետզել շրջան (Արևմտյան Վիրջինիա)

Ուետզել շրջան (անգլ.՝ Wetzel County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 930 կմ² է, բնակչությունը՝ 16, 583 մարդ (2010 թվականի տվյալներով)։ Շրջկենտրոնն է Նյու Մարտինսվիլ բնակավայրը։ Կազմավորվել է 1846 թվականին։
Տիզիլ (Գունդելենի վտակ)

Անվան այլ կիրառումների համար տե՛ս՝ Տիզիլ (այլ կիրառումներ)Տիզիլ (ռուս.՝ Тызыл), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Գունդելեն գետի ձախ ափին՝ 21 կմ հեռավորության վրա։ Գետի երկարությունը 35 կմ է, ավազանի տարածքը 349 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000712108200004642
Հիդրոլոգիական ուսումնասիրությունների կոդը - 108200464
Ավազանի կոդը - 07.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չիստոպոլիե (Ռոդիոնովո-Նեսվետայսկի շրջան)

Չիստոպոլիե (ռուս.՝ Чистополье), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Բոլշեկրեպինսկի գյուղական համայնքի կազմի մեջ։
Պերշոտրավնևոե (ավան, Դոլինսկայայի շրջան)

Անվան այլ կիրառումների համար տե՛ս՝ ՊերշոտրավնևոեՊերշոտրավնևոե (ուկրաիներեն՝ Першотравневе), ավան Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Պերշոտրավնևոե ավանում բնակվում էր 527 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Քերրի Սանդերսոն

Քերրի Գեյ Սանդերսոն (ի ծնե՝ Սմիթ, անգլ.՝ Kerry Gaye Sanderson, née Smith, դեկտեմբերի 21, 1950(1950-12-21), Subiaco), ավստրալիացի քաղաքական գործիչ, Արևմտյան Ավստրալիայի 32-րդ նահանգապետ (2014—2018):


== Կենսագրություն ==
Քերիի Գեյ Սմիթը ծնվել է 1950 թվականի դեկտեմբերի 21-ին, Սուբակիոյում (Արևմտյան Ավստրալիա)։ Ավարտելով Արևմտյան Ավստալիայի համալսարանը մաթեմատիկայի մասնագիտացմամբ՝ ստացել է գիտությունների բակալավրի աստիճան, ավելի ուշ՝ տնտեսագիտության բակալավրի աստիճան։ 21 տարեկանում նա ամուսնացել է ինժեներ Լենս Սանդերսոնի հետ, որն աշխատում էր հեռահաղորդակցության ոլորտում, նրանք երկու որդի են ունեցել։ Լենս Անդերսոնը մահացել է 2007 թվականին։
Համալսարանն ավարտելուց հետո Քերրի Սանդերսոնն իր աշխատանքն է սկսել Արևմտյան Ավստրալիայի ֆինանսական վարչությունում։ Նա այնտեղ աշխատել է 17 տարի, որոնցից վերջին հինգը ղեկավարել է տնտեսական և ֆինանսական քաղաքականության բաժինը։
1991-2008 թվականներին Քերրի Սանդերսոնը աշխատել է որպես Ֆրիմանտլ նավահանգստի գլխավոր գործադիր տնօրեն (Արևմտյան Ավստրալիա)։ Նրա ղեկավարման ընթացքում կոնտեյներային առևտուրը, որն իրականացվում է այդ նավահանգստի միջոցով, ավելացել է չորս անգամ։
2008 թվականի նոյեմբերից մինչև 2011 թվականի դեկտեմբեր Քերրի Սանդերսոնն աշխատել է Լոնդոնում՝ Եվրոպայում Արևմտյան Ավստրալիայի կառավարության գլխավոր գործակալի պաշտոնում։ Այդ պաշտոնում նա պատասխանատու էր Արևմտյան Ավստրալիայում արտադրված ապրանքների արտահանման ընդլայնման, ինչպես նաև նահանգի տնտեսության մեջ ներդրումների ավելացման համար։
2014 թվականի օգոստոսին հայտարարվում է, որ Քերրի Սանդերսոնը նշանակվելու է Արևմտյան Ավստրալիայի նահանգապետ և պարտականություններին կանցնի 2014 թվականի հոկտեմբերի 20-ին։ 2014 թվականի հոկտեմբերի 20-ին նա երդվում է և պաշտոնապես ստանձնում պաշտոնը՝ դառնալով Արևմտյան Ավստրալիայի 32-րդ նահանգապետը և այդ պաշտոնում առաջին կինը։


== Մրցանակներ ==
2001 թվականի հունվարին Քերրի Սանդերսոնը պարգևատրվել է Centenary Medal մեդալով՝ Ավստրալիայի ֆեդերացիայի հարյուրամյակի պատվին։ 2004 թվականի հունիսին նա դարձել է Ավստրալիայի շքանշանի սպա, իսկ 2016 թվականի հունիսին՝ նույն շքանշանի ուղեկից։


== Ծանոթագրություններ ==


== Արտաքին հղումներ ==
«Her Excellency the Honourable Kerry Sanderson AC, Governor of Western Australia» (անգլերեն)։ www.govhouse.wa.gov.au։ Արխիվացված է օրիգինալից 2017-07-01-ին։ Վերցված է 03.06.2017  
«Her Excellency the Honourable Kerry Sanderson AO» (անգլերեն)։ Constitutional Centre of Western Australia։ Վերցված է 31.05.2017
95

95 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 95 թվականն է, 
I դարի 95-րդ տարին։


== Դեպքեր ==


== Ծնունդներ ==


== Մահեր ==
(1731) Սմութս

(1731) Սմութս (անգլ.՝ Smuts), աստերոիդ աստերոիդների հիմնական գոտում։ Հայտնաբերվել է 1948 թվականի օգոստոսի 9-ին Էռնեստ Ջոնսոնի կողմից Յոհանեսբուրգում։
Միջին հեռավորությունը Արեգակից կազմում է 3,169703 ա. մ., առավելագույնը մոտենում է 2,7686 ա. մ. հեռավորության վրա և հեռանում 3,5708 ա. մ.։ Արեգակի շուրջ մեկ ամբողջական պտույտ է կատարում 2061,23 երկրային օրվա ընթացքում, իր ուղեծրով շարժվելով միջինում 0,174653 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1731) Սմութս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սկրա դի Լեգենի ճակատամարտ

Սկրա դի Լեգենի ճակատամարտ (հուն․՝ Μάχη του Σκρα, բուլղար․՝ Битка при Яребична), ճակատամարտ Հունաստանի և Բուլղարիայի թագավորությունների միջև՝ Առաջին համաշխարհային պատերազմի ընթացքում։ Տեղի է ունեցել 1918 թվականի մայիսի 29-31-ն ընկած ժամանակահատվածում։
Համարվում է Սալոնիկի ռազմաճակատի ամենաարյունարբու ճակատամարտերից մեկը։ Սկրա դի Լեգենի մարտերի ժամանակ հունական զորքերին օժանդակում էր վերջինիս անտանտյան դաշնակիցներից Ֆրանսիան։


== Ճակատամարտի ընթացք ==
Բուլղարական բանակն ամրացրեց իր դիրքերը հունական Մակեդոնիայի երկրամասում գտնվող Սկրա գետի շրջակայքում՝ խնդիրներ ստեղծելով դաշնակիցների ուժերի առաջխաղացման համար։ 1918 թվականի մայիսի կեսերին Սալոնիկի ռազմաճակատում կռվող ֆրանսիական բանակը շարժվեց օգնելու Հունաստանի զինված ուժերին։
Անտանտի ուժերն անցել են հարձակման և գրավել են Սկրայի հովիտը։ Ռազմագործողության ժամանակ հունական կողմում կռվում էին 5-րդ և 6-րդ կղզային դիվիզիան՝ գեներալ Էմանուիլ Յանուի գլխավորությամբ, ինչպես նաև Կրետեում կռվող 7-րդ և 8-րդ դիվիզիաները՝ Պանայոտիս Սպիլիադիսի հրամանատարությամբ։ Հունական ընդհանուր ուժերին միավորում էր նշանավոր գեներալ Էմանուիլ Զիմվրակակիսը, ով Առաջին համաշխարհային պատերազմի Սալոնիկի ռազմաճակատի նշանավոր զորահրամանատարներից էր։ Բուլղարացիների բանակը կազմված էր 5 գնդերից։
Հուլիսի 16-ին հունական զորքերը նոր հարձակում սկսեցին, որի պատճառը բուլղարացիների ռմբակոծություններն էին։ Մարտերն այս անգամ տևեցին երկու օր։ Դրա արդյունքում հույները զբաղեցրեցին նախկինում Բուլղարիայի վերահսկողության տակ գտնվող մի շարք դիրքեր։


== Գրականություն ==
Grigorios Dafnis, Sofoklis Eleftheriou Venizelos (Athens: Ikaros, 1970) pp. 44–47


== Արտաքին հղումներ ==
Սալոնիկի ճակատն Առաջին համաշխարհային պատերազմում 1916-1918 թթ. (անգլ.)
Եղլենջիլի

Եղլենջիլի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վիհմուտա

Վիհմուտա (էստ․՝ Võhmuta), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 45 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լիվերեն

Լիվերեն (լիվոներեն՝ |līvõ kēļ կամ rāndakēļ; էստ․՝ liivi keel), լիվերի լեզուն։ Պատկանում է ուգրո–ֆիննական լեզվաընտանիքի մերձբալթյան–ֆիննական խմբին։
Խոսվում է հիմնականում Լատվիայում։ Խոսողների թիվը՝ 300–400 (1960-ական թթ.)։
2012 թ-ի դրությամբ, ըստ լավատեսական գնահատականների, աշխարհում կար մինչև 210 մարդ, ովքեր խոսում էին Լիվերեն A1 և A2 մակարդակներում։ B1 և բարձր մակարդակներում կա 40 լեզվին տիրապետող մարդ, որոնցից միայն կեսն են ծագումով լիվեր։ Վերջին մարդը, ում համար լիվերենը առաջին լեզուն էր, մահացել 2013 թվականի հունիսի 3-ին 103 տարեկան հասակում։


== Ծանոթագրություններ ==
Գրեկովո (այլ կիրառումներ)

Գրեկովո, կարող է վերաբերել՝

Գրեկովո - սլոբոդա Ռուսաստանի Դաշնության Ռոստովի մարզի Միլլերովսկի շրջանում
Գրեկովո - գյուղ Ռուսաստանի Սմոլենսկի մարզի Վյազեմսկի շրջանում
The Colour of My Love

The Colour of My Love (անգլ. թարգմանաբար՝ «Իմ սիրո գույները»), կանդացի երգչուհի Սելին Դիոնի երրորդ անգլիալեզու ստուդիական ալբոմը, որը թողարկվել է 1993 թվականին։


== Ալբոմի մասին ==
Ձայնասկավառակի հաջողությունը պայմանավորված էր «When I Fall in Love» (անգլ. թարգմանաբար՝ «Երբ ես սիրահարվում եմ») երգով, որը ձայնագրվել է Քլայվ Գրիֆինի հետ «Անքունները Սիեթլից» գեղարվեստական ֆիլմի համար։


== Ակնարկներ ==
Թողարկումից հետո ալբոմը ստացել է հակասական ակնարկներ, որոնք դրական են նշել Դիոնի վոկալը։ AllMusic տվյալների բազայից Սթիվեն Թոմաս Էրլևայնը ալբոմին տվել է հինգ աստղից երեքը և նշել, որ ալբոմն աշխատում է նույն սխեմայով, ինչ «Celine Dion» ալբոմը, և չնայած երգերն այնքան էլ լավ չեն դասավորվում միասին, այնուամենայնիվ, ձայնագրությունը կարելի է հաջողված համարել մանրակրկիտ աշխատանքի, երգերի պրոֆեսիոնալ գրելու և Դիոնի կատարման շնորհիվ։ Chicago Tribune թերթից Բրեդ Ուեբերը ալբոմին տվել է չորս աստղից երկուսը։ Նա նշել է, որ «քաղցր» ստեղծագործությունը, ինչպիսին է «The Power of Love» երգը, չի համապատասխանում Դիոնին։


== Երգացանկ ==


== Հիթ-շքերթներ ==


== Ծանոթագրություններ ==
Չաուսովո (այլ կիրառումներ)

Չաուսովո, կարող է վերաբերել՝

Չաուսովո - գյուղ Ռուսաստանի Սմոլենսկի մարզի Նովոդուգինսկի շրջանի կազմում
Չաուսովո - գյուղ Ուկրաինայի Նիկոլաևի մարզի Պերվոմայսկի շրջանում
Ֆալեռնա

Ֆալեռնա  (իտալերեն՝  Falerna), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 3602 մարդ, բնակչության խտությունը կազմում է 151 մարդ/կմ²։ Զբաղեցնում է 23,9 կմ² մակերես տարածք։
Փոստային ինդեքսն է՝ 88042 ։ Հեռախոսային կոդը՝ (+39) 0968։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակաբայրերի պաշտոնական կայք


== Ծանոթագրություններ ==
Լա Տյուիլ

Լա Տյուիլ (ֆրանս.՝ La Thuile), կոմունա Իտալիայի Վալե դ'Աոստա մարզում։
Բնակչությունը կազմում է 795 մարդ (2008 թվականի տվյալներով)։ Բնակչության խտությունը՝ 6 մարդ/կմ²։ Տարածքը՝ 125 կմ²։ Փոստային ինդեքս՝ 11016։ Հեռախոսային կոդ՝ 0165։
Բնակավայրի հովանավոր է համարվում Նիկոլայ Չուդոտվորեցը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0165 88 41 08
Ֆաքս՝ 0165 88 46 41
Էլեկտրոնային փոստ՝ info@comune.la-thuile.ao.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սլայդեր (հեռախոսի կորպուս)

Անվան այլ կիրառումների համար տե՛ս՝ Սլայդեր
Սլայդերը (ծագումը՝ անգլ.՝ to slide - սահել) բջջային հեռախոսների կորպուսի տեսակ է, ինչպես նաև հենց այդ կորպուս ունեցող հեռախոսի անվանումը։ Առաջին անգամ հեռախոս-սլայդերը ներկայացրել է Siemens Mobile ընկերությունը իր Siemens SL10 մոդելով 1999 թվականին։
Ինչպես ծալովի կորպուսները, սլայդերն էլ ունի երկու մաս, որոնք, սակայն, ամրացված չեն մեկ սռնով, այլ տեղադրված են զուգահեռ հարթություններում և կապված են հատուկ մեխանիզմի օգնությամբ, որը թույլ է տալիս տեղաշարժել («սահել») միմյանց այդ հարթություններում (սովորաբար միայն մեկ ուղղությամբ)։
Տուրովերովո-Գլուբոկինսկի (Միլլերովսկի շրջան)

Տուրովերովո-Գլուբոկինսկի (ռուս.՝ Туроверово-Глубокинский), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Վերխնետալովսկի գյուղական համայնքի կազմի մեջ։


== Աշխարհագրություն ==


=== Փողոցներ ===
Աբրիկոսովայա
Բերեգովայա
Բերյոզովայա
Ժելեզնադոռոժնայա
Լուգովայա
Լուննայա
Մոստովայա
Զելյոնիյ
Սիդնի Ռոմ

Սիդնի Ռոմ (անգլ.՝ Sydne Rome, մարտի 17, 1951(1951-03-17), Ակրոն, Օհայո, ԱՄՆ, ԱՄՆ), ամերիկացի դերասանուհի և երգչուհի։


== Կենսագրություն ==
Ծնվել է 1951 թվականին պլաստմասսայի արտադրության արդյունաբերական կորպորացիայի նախագահի ընտանիքում ԱՄՆ-ի Օգայո նահանգի Ակրոն քաղաքում։ 1970 թվականից ապրում է Իտալիայում։ Որպես երգիչ հայտնի դարձավ կատարելով «Hearts» երգը (հեղինակ Մարտին Բալին, Ամերիկյան Jefferson Airplane խմբի երգացանկից)։ Նա եղել է առաջին կատարողը, բայց ոչ հեղինակը։ Ջեսսի Հիլ Բարիշի ընկեր Բալինը «Hearts»-ը երգը գրել է սոլո ալբոմի համար, որը գրել է երգեր Բալինա խմբի համար։ Սիդնիի համար մեծ էկրանի առաջին դերը եղավ Ֆլիկի դերը բրիտանական Ռեժիսոր «Некоторые девушки» (1969, англ. Some Girls Do) ֆիլմից։


=== Անձնական կյանք ===
1973 թվականին նա ամուսնացել է Էմիլիո Լարիի հետ։
Նա այժմ բնակվում է Հռոմում և ունի երկու երեխա իր երկրորդ ամուսնուց՝ Ռոբերտո Բարնաբեից։


== Ֆիլմագրություն ==
Some Girls Do (Ralph Thomas, 1969)
Sundance and the Kid (Duccio Tessari, 1969)
So Long Gulliver (1970)
Man Called Amen (Alfio Caltabiano, 1972)
What? (Roman Polanski, 1972)
Otto Schenk, 1973)
Creezy (Pierre Granier-Deferre, 1974)
The Gamecock (La Sculacciata, Pasquale Festa Campanile, 1974)
Order to Kill (Josè Gutiérrez Maesso, 1975)
That Lucky Touch (Christopher Miles, 1975)
Wanted: Babysitter (René Clément, 1975)
Jochen Richter, 1975)
The Twist (Claude Chabrol, 1976)
Sex with a Smile (Sergio Martino, 1976)
Il mostro (Luigi Zampa, 1977)
Moi, fleur bleue (Éric Le Hung, 1977)
Formula 1 La febbre della velocità'' (Speed Fever, Mario Morra 1978)
Just a Gigolo (Schöner Gigolo, armer Gigolo, David Hemmings, 1979)
The Pumaman (L'Uomo puma, Alberto De Martino, 1980)
Looping (Walter Bockmayer/ Rolf Buehrmann, 1981)
Red Bells (Sergei Bondarchuk, 1982)
Red Bells II (Sergei Bondarchuk, 1983)
In the Heat of the Night (ep. Who Was Geli Bendl?, 1994)
Padre Pio: Between Heaven and Earth (TV, 2000)
Lourdes: A Story of Faith, Science and Miracles (TV, 2000)
Saint Rita (TV, Giorgio Capitani, 2004)
Callas e Onassis (TV, Giorgio Capitani, 2005)
The Hideout (2007)
Il figlio più piccolo (The Youngest Son, Pupi Avati, 2010)


== Ծանոթագրություններ ==
Եվրատեսիլ 1960 երգի մրցույթ

«Եվրատեսիլ 1960 երգի մրցույթը» Եվրատեսիլի պատմության մեջ 5-րդն էր։ Այն տեղի ունեցավ Մեծ Բրիտանիայի Լոնդոն քաղաքում։ Մասնակցում էին 13 երկրներ։
Մրցույթում հաղթեց Ֆրանսիան ներկայացնող Ջասքուեին Բոյերի «Tom Pillibi» երգը հավաքելով՝ 32 միավոր։


== Արտաքին հղումներ ==
esctoday.com
eurovision.tv
ESC-history.com
Ռուսական սփյուռք

Ռուսական սփյուռք (ռուս.՝ Российская диаспора), Ռուսաստանից կամ նախկին ԽՍՀՄ երկրներից արտագաղթաց ռուսական բնակչությունը, ովքեր Ռուսաստանի Դաշնության քաղաքացիներ չեն։ Համաձայն Ռուսաստանի արտաքին գործերի նախարարության աղբյուրների, ռուսական սփյուռքի քանակը կազմում է 25-30 միլիոն մարդ։


== Ռուսական սփյուռքը Հայաստանում ==
Տես՝ Ռուսները Հայաստանում


== Ռուսական սփյուռքը ըստ երկրների ==
Ռուսական սփյուռքի քանակության մասին կան շատ աղբյուրներ, սակայն հստակ քանակությունը հեղինակային աղբյուրներում չի հայտարարվում։


== Ծանոթագրություններ ==
Թոթով

Թոթով, գյուղ Արևմտյան Հայաստանում, Բիթլիսի վիլայեթի Մոտկանի գավառակում։
Մինչև XIX դարավերջ հայաբնակ էր և ուներ 20-25 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Քույր Տոնա

«Քույր Տոնա» (ալբ․՝ Motra Tone), ալբանացի նկարիչ Կոլա Իդրոմենոյի կտավը։


== Պատմություն ==
Նկարիչը կտավը ստեղծել է 1883 թվականին։ Կտավում նա պատկերել է իր քրոջը։ Նկարը հայտնի է նաև որպես «Ալբանական Մոնա Լիզա» (ալբ․՝ Mona Lizës shqiptare) և համարվում է Կոլա Իդրոմենոյի լավագույն աշխատանքներից մեկը։ Կտավում պատկերված է ազգային տարազ հագած աղջիկը, որը ձախ ձեռքով ծածկել է իր դեմքը սպիտակ քողով, իսկ աջով պահել այն։ Սկուտարցի աղջկա ավանդական տարազն ընդգծում է նրա ամոթխածությունը և հոգեկան մաքրությունը:Կտավը գտնվում է Ալբանիայի արվեստի ազգային պատկերասրահում։


== Ծանոթագրություններ ==
Քուշաններ

Քուշաններ, իրանալեզու հին ցեղախումբ։
Մ․թ․ա․ I հազարամյակի 2-րդ կեսին բնակվել են Անդրտյանշանյան երկրամասում, Հուանհե գետից հյուսիս-արևմուտքում։ Հոների ճնշմամբ մ․թ․ա․ II դարում շարժվել են արևմուտք, հայտնվել Միջին Ասիայում, մասնակցել հունամակեդոնական զավթիչների դեմ տեղական ցեղերի մղած պայքարին։ Մ․թ․ա․ I դարում ստեղծել են պետական կազմավորում, որը նպաստել է քուշանների վարչակարգի ու մշակույթի զարգացմանը։ Հայտնաբերվել են քուշաներեն ավելի քան յոթ տասնյակ արձանագրություններ, արձանագիր անհամար դրամներ, որոնք վերաբերում են մ․թ․ա․ I–մ․թ․ III դարերում և կարևոր նշանակություն ունեն Քուշանական պետության այդ, շրջանի իրադարձությունների և քուշաներենի ուսումնասիրության համար։ Քուշական թագավորության անկումից հետո քուշանները վերացել են՝ լուծվելով իրենց նախկին թագավորության տարածքում գոյացած պետական կազմավորումների էթնիկական միջավայրի մեջ։